tomron87/hebrew-wikipedia-sentences-corpus huggingface dataset:
האזרח נתון בבידוד בבית החולים בעיר טילבורך בדרום המדינה.
ב-6 במרץ דיווחה הולנד על מקרה מוות ראשון במדינה מנגיף הקורונה.
קשיש בן 86 שנדבק בנגיף כשבוע לפני כן, מת בבית החולים ברוטרדם.
ב-13 במרץ הכריזה ממשלת הולנד כי היא סוגרת את השמיים עבור טיסות נכנסות מדרום קוריאה, מסין ומאיטליה עקב התפשטות נגיף הקורונה.
טורקיה הכריזה כי היא אוסרת על נחיתת טיסות מהולנד.
ב-18 במרץ הודיע יון אולה סאנד, המפקח על האירוויזיון, כי תחרות אירוויזיון 2020 שהייתה אמורה להיערך ברוטרדם לא תתקיים השנה.
זו הפעם הראשונה ב-65 שנות התחרות שהיא מבוטלת.
ב-30 במרץ נגנב ממוזיאון סינגר לארן שבצפון הולנד הציור "גן בית הכומר בנונן" מאת וינסנט ואן גוך, שהושאל לתערוכה מאוסף מוזיאון חרונינגן בעיר חרונינגן.
הציור נגנב בחסות הקורונה, כששעריו של המוזיאון סינגר לארן היו סגורים בשל התפשטות הנגיף.
ב-24 באפריל הוחלט לבטל את העונה הסדירה בליגת העל ההולנדית, כך שאין אלופה ואין יורדות.
המגבלות בהולנד הוגדרו על ידם כ"סגר אינטליגנטי".
לא הייתה מגבלת יציאה מהבית והומלץ להישאר שם ככל האפשר.
בתי ספר, פעוטונים ואוניברסיטאות נסגרו החל מ-15 במרץ.
עסקים קטנים שדרשו מגע קרוב נסגרו.
מסעדות וברים יכלו לעשות רק טייק אוויי.
ב-6 במאי הוצגה אסטרטגית היציאה מהסגר.
למשל, ב-11 במאי נפתחו עסקים מסוימים וכן בתי ספר היסודיים.
ב-1 יולי, הוחלט שסאונות וחדרי כושר יוכלו להיפתח מחדש, וגם ספורט תחרותי יחודש.
בתחילת אוגוסט, הוחלט לטפל אזורית.
למשל, אם יש התפרצות, הרשויות המקומיות חויבו לסגור את בתי הקפה, הקולנוע, המוזיאון או פארק השעשועים למשך 14 יום.
בסוף ספטמבר, במסיבת עיתונאים הסביר ראש ממשלת הולנד מארק רוטה כי המצב בשלוש הערים הגדולות במדינה - אמסטרדם, רוטרדם והאג - הפך ל"רציני ומחייב פעולה דחופה".
נקבע שאנשים צריכים להימנע מנסיעה לא חיונית בין שלוש הערים.
מסעדות וברים נדרשו להיסגר עד השעה 22:00. יומלץ לאנשים לעבוד מהבית; מפגשים חברתיים בבתיהם של אנשים אינם יכולים לעלות על שלושה אנשים, ואוהדים לא יורשו להשתתף באירועי ספורט.
באמצע אוקטובר, ממשלת הולנד הודיעה על סגירת הפאבים והמסעדות.
מכירת אלכוהול במרכולים הותרה עד 20:00, בניסיון למנוע מהתושבים לערוך מסיבות בבתים.
נאסרה התקהלות של יותר מארבעה אנשים.
החל מתחילת נובמבר, נוספות החמרות, ביניהן: המספר המרבי של אנשים ממשקי בית שונים שיכלו להתכנס בקבוצה בפנים ובחוץ הוקטן לשניים; זה גם מספר האורחים שאפשר לקבל בבית ביום.
יתר על כן, כל המקומות הפתוחים בדרך כלל לקהל ייסגרו באופן זמני: מוסדות תרבות, מוסדות מין, פארקי שעשועים, גני חיות, בריכות שחייה וכו'.
רוב סוגי האירועים בפנים ובחוץ נאסרו, וכך גם משחקים ותחרויות, למעט ספורטאי עילית ושחקני כדורגל.
כל הכללים לוו בהמלצה חזקה להימנע מלצאת החוצה ולנסוע ולכבד את הריחוק החברתי.
ב-17 בנובמבר, על רקע ירידת שיעורי ההדבקה, התאפשר למקומות ציבוריים הכוללים בתי קולנוע, מוזיאונים וספריות להיפתח מחדש - לאחר שבועיים של סגירה.
נסגרו בתי ספר, חניות, גני חיות מוזיאונים וכדומה.
התקהלות הוגבלה ל-2 עם החרגה קלה בחג המולד.
נוסף גם עוצר לילי ב-21 בינואר 2021. בית המשפט הורה להסירו.
הממשלה חוקקה חוק חדש שהותיר את העוצר על כנו.
בפברואר הותרה פתיחתם של בתי ספר יסודיים ומעונות יום.
בתחילת מרץ נוספו הקלות נוספות.
במהלכו התקיימו בחירות ארציות כשהסגר ועוצר נמשכו.
באופן חריג ההצבעה התבצעה במשך 3 ימים.
ב-26 באפריל 2021 הוסר העוצר הלילי והמשיכו ההקלות.
ב-9 ביולי הולנד הטילה מגבלות על מועדוני לילה, מסעדות ופסטיבלי מוזיקה שבועות ספורים לאחר הסרתם, במטרה לעצור עליה בכמות הנדבקים, בעיקר בקרב צעירים.
לאחר 20 ביולי, החלה ירידה בתחלואה.
בשל גל תחלואה נוסף, בנובמבר הורחב התו הירוק והושבה חובת עטיית המסכות.
ב-12 בנובמבר דווח כי יוטל סגר חלקי במדינה: סגירה של ברים, מסעדות וחנויות לא חיוניות החל מהשעה 19:00, ההתכנסויות בבית יוגבלו לארבעה אנשים לכל היותר, כל אירועי הספורט יתקיימו בדלתיים סגורות, ועבודה ביתית תעודד בחום.
בתי ספר, תיאטראות ובתי קולנוע יישארו פתוחים.
ב-26 בנובמבר הוחלט להקשיח את ההנחיות.
לפי דיווח מ-18 בדצמבר, היה על חנויות, מסעדות וברים להיסגר בין השעות 17:00 בערב עד 05:00 בבוקר.
באותו היום, הודיע ראש הממשלה על הטלת סגר שיחל ב-19 בדצמבר.
במהלך תקופת חג המולד והשנה החדשה ועד 14 בינואר, ייסגרו כל החנויות והשירותים שמוגדרים כלא חיוניים, לרבות מסעדות, מספרות, מוזיאונים וחדרי כושר.
כל בתי הספר יהיו סגורים עד 9 בינואר לפחות.
כמו כן, התושבים קיבלו המלצה שלא לארח יותר משני מבקרים בו זמנית, וכן התכנסויות בחוץ הוגבלו לשני אנשים בלבד.
ב-14 בינואר 2022, ראש ממשלת הולנד, מארק רוטה, הכריז על הקלה בסגר: פתיחה מחדש של חנויות, מספרות וחדרי כושר.
ב-26 בינואר הוחלט לפתוח מקומות כמו מסעדות.
מגפת הקורונה, בה נדבקו רבים בנגיף הקורונה בהודו, התפשטה אל המדינה בסוף ינואר 2020.
ב-30 בינואר הודיעה הודו על מקרה הדבקה ראשון מנגיף הקורונה בשטחה.
משרד הבריאות ההודי הודיע כי מדובר בצ'אקמק קו צ'אמאטקר (चकमक को चमत्कार) סטודנטית מקרלה שנמצאת בדרום-מערב המדינה.
ב-3 במרץ פרסמה הודו אזהרת מסע לאיראן, סין, דרום קוריאה ואיטליה עקב התפשטות נגיף הקורונה, ביקשה מאזרחיה לשקול נסיעה למדינות אלו, וביטלה ויזות של אזרחים מאותן מדינות אשר נגועות בנגיף הקורונה.
ב-11 במרץ הודיעה הודו כי היא משהה את הוויזות למדינה והיא סוגרת את גבולותיה עד 15 באפריל.
בנוסף על כך, דווח כי חלק ממדינות הודו החליטו על סגירת כל בתי הספר, בתי קולנוע וגבולותיהן הימיים.
ב-13 במרץ הודיעה הודו על מקרה המוות הראשון בשטחה מנגיף הקורונה- אדם בן 76, ממדינת קרנאטקה.
ב-20 במרץ הודיעה הודו על ביטול כל הטיסות הבינלאומיות הנכנסות למשך שבוע לפחות בשל התפשטות נגיף הקורונה.
ב-21 במרץ הוציאה חברת התעופה הישראלית, אל על, טיסת חילוץ מיוחדת מהעיר מומבאי, וזאת בעקבות החלטת ראש ממשלת הודו, נרנדרה מודי, לסגור את שמי הודו החל מ-22 במרץ למשך כשבוע בשל התפשטות נגיף הקורונה.
ב-24 במרץ הכריז ראש ממשלת הודו, נרנדרה מודי, על סגר שיימשך שלושה שבועות בכל רחבי המדינה - שבה מתגוררים 1.3 מיליארד בני אדם - במטרה לבלום את התפשטות נגיף הקורונה.
בעקבות הכרזת הסגר הכללי, החלה תנועה מסיבית של בני המעמד הנמוך מהערים בהן הם עבדו לכפרים בהם נמצאות משפחותיהן.
התנועה בלתי נשלטת של מיליונים, בצפיפות ללא בקרה, עלולה הייתה לגרום להפצת המחלה במהירות למקומות נרחבים.
המאבק בהודו נגד המגפה הגיע אף לביוש בחסות החוק.
כך למשל, בעיר הצפונית מירוט, המשטרה הכריחה אנשים שהפרו את העוצר להניף שלטים עליהם כתוב "אני חבר של נגיף הקורונה" או "אני אויב החברה".
ב-28 במרץ הודיעה הודו על מקרה מוות ראשון מנגיף הקורונה בקרלה, בה התפרץ נגיף הקורונה לראשונה במדינה.
ב-13 באפריל דווח כי נתפסו יותר מ-10 תיירים אשר הפרו את הנחיות הסגר, ונענשו על כך על ידי כתיבת המשפט: "לא נשמעתי להנחיות, אני מצטער" ב-500 עותקים על דף נייר.
ב-14 באפריל הודיע ראש ממשלת הודו, נרנדה מודי בהצהרה שמסר בטלוויזיה על הארכת הסגר ברחבי המדינה עד ל-3 במאי.
ב-20 באפריל, ראש הממשלה הכריז על הקלה בהגבלות הסגר במטרה להחיות בשלבים את המשק והפעילות הכלכלית במדינה, זאת על אף שביממה האחרונה נרשמה עלייה של כ-1,500 נדבקים בנגיף, המספר הגבוה ביותר עד אז.
יצרני חומרת טכנולוגיה, חקלאים ותעשיות באזורים כפריים הורשו לחדש את הפעילות כדי להתחיל להחיות את הכלכלה במדינה.
ב-1 במאי, הסגר הוארך עד 17 במאי.
אחר כן, הוא הוארך עד סוף מאי.
ב-30 במאי, האריכה הודו עד 30 ביוני את הסגר ב"אזורים נגועים".
עם זאת במקומות אחרים היא תאפשר פתיחה מחדש של מסעדות, קניונים ובתי תפילה - החל ב-8 ביוני.
ב-20 במאי, הוצגה חבילת תמריצים ממשלתיים בהיקף של 266 מיליארד דולר.
נאסרו פשיטות רגל למשך שנה.
מאז יוני פרסם משרד הפנים ההודי הנחיות חודשיות (אנ').
ביולי הוטלו סגרים מקומיים במקומות כמו גואה.
ביולי הגיעה הודו למקום השלישי במספר המקרים המאומתים.
ב־16 בספטמבר נשבר שיא התחלואה היומי בהודו, עם מעל 97,000 מקרים חדשים ביממה.
מרבית המאובחנים היו תושבי מערב מהרשטרה ובמדינות הדרומיות טמיל נאדו, אנדרה פרדש, טלנגנה וקרנטקה.
מאז ניכרה ירידה בקצב ההדבקות, ובאוקטובר מספר ההדבקות ירד למתחת ל־60,000 מקרים ביממה.
בסוף החודש, החלה ירידה מחודשת.
לאחר שפל בפברואר 2021, החלה עליה איטית שהאיצה בהמשך.
זן קורונה חדש שנחשד כמדבק יותר נתגלה.
בתי החולים סבלו מעומסים ומבצע חיסון האוכלוסייה התנהל באיטיות.
הוטלו הגבלות לפי אזור בניסיון לרסן את התפשטות הנגיף.
הודו גם הפעילה את הצבא לסיוע במשבר, ששחרר חמצן ממאגריו והציב אנשי רפואה במילואים בבתי החולים, כדי להקל מהלחץ על הרופאים.
במקביל, מספר הנדבקים המדווח החל לרדת לאחר שיא ב-6 במאי 2021. הירידה נמשכה ביוני.
ב-21 באוקטובר 2021, הודו שברה שיא ועשתה שימוש בכמיליארד חיסונים.
בסוף דצמבר 2021, החלה עליה בכמות הנדבקים.
כך בתחילת ינואר 2022 בדלהי הוטל עוצר סוף שבוע ובפנג'אב הוטל עוצר לילה.
בעקבות הסגר, ועמו הפחתת הפעילות התעשייתית בהודו, הפך נהר היאמונה לנקי מזיהום לדברי תושבי המקום.
אוויר נקי יותר הגדיל את תפוקת החשמל של פנלים סולריים במדינה, בשיעור שחוקרים העריכו שהגיע עד ל-8% בשיאו.
הודו הורתה במרץ 2020 על סגירת בתי הספר היסודיים וחטיבות הביניים לתקופה בלתי מוגבלת — החלטה שהשפיעה על 200 מיליון ילדים.
רק חלק מבתי הספר חזרו לפעילות פרונטלית.
רק 8% מהבתים היו מצוידים במחשב ואינטרנט.
בעשורים האחרונים הוקמו בהודו יותר ממיליון מקלטים שסיפקו לילדים עניים אוכל, חיסונים, בגדים ולימודים בסיסיים ואולם מרביתם נסגרו.
ב-2014 עבדו בהודו מיליוני ילדים והתקשו באכיפת החוק שמגביל זאת לעיתים.
ב-2016, בהצהרה שפרסמה יוניצ"ף נטען כי להערכתה הועסקו בהודו 10.2 מיליון ילדים.
החל משנת 2016 עבודת ילדים נאסרה בהודו מתחת לגיל 14, אלא אם מדובר בעסק משפחתי.
ואולם לפי יוניצ"ף, המגפה גרמה לכך שהפיקוח התרופף.
ילדים רבים החלו לעסוק במגוון עבודות בתעשייה.
כמו בשאר העולם, התלבטו לגבי פתיחת מערכת החינוך.
באפריל, היו עדויות להחמרת האלימות המשטרתית כתוצאת לוואי מאמצעי האכיפה של מגבלות הקורונה.
בנובמבר פורסם שהודו שקעה במיתון בפעם הראשונה מאז עצמאותה, לאחר שכלכלתה, השלישית בגודלה באסיה, התכווצה רבעון שני ברציפות.
לפי חלק מהמומחים, חל גידול בתעסוקת נשים במדינה.
אחרים סותרים זאת וטוענים כי המצב הנוכחי ירחיב את הפערים המגדריים בין גברים לנשים.
הענקת פרסי קולנוע שהייתה צריכה להיערך ב-27 במרץ בוטלה.
כמו כן במרץ נעצרו כל הפקות של סרטים וסדרות טלוויזיה.
רשתות הכבלים הודיעו על ביטול תשלום למספר ערוצים למספר חודשים.
תעשיית הסרטים ההינדיים הפסידה בשנה זו 284 מיליון דולר לפי הערכה.
מגפת נגיף הקורונה, הגורמת לתחלואה ולמותם של רבים, התפרצה לראשונה ביוון ב-26 בפברואר 2020. מקרים ראשוניים יוחסו לאנשים שנסעו לאיטליה, כמו כן קבוצה שנסעו לישראל ומצרים.
ב-22 במרץ 2020 הודיעו הרשויות היווניות על הגבלות משמעותיות על כל התחבורה והתנועה הלא חיונית ברחבי הארץ, החל מהשעה 6 בבוקר ב-23 במרץ.
תנועה מחוץ לבית מותרת רק מסיבות ספציפיות הכוללות מעבר למקום העבודה או ממנו, קניות מזון או תרופות, ביקור אצל רופא או סיוע לאדם הזקוק לעזרה והתעמלות בחוץ באופן אינדיבידואלי או בזוגות.
אזרחים שעוזבים את ביתם נדרשים לשאת את תעודת הזהות או הדרכון שלהם, כמו גם תעודה כלשהי בהתאם למטרת הנסיעה.
המשטרה ההלנית, המשטרה העירונית, משמר החופים ההלני ורשות השקיפות הלאומית מוסמכות לאכוף את המגבלות יכולות להוציא קנסות בגין כל עבירה.
ב-26 בפברואר אושר המקרה הראשון ביוון.
אישה בת 38 מסלוניקי, שביקרה לאחרונה במילאנו, איטליה, אובחנה כחולה ואושפזה בבית החולים האוניברסיטאי AHEPA.
משפחתה, כמו גם אלה שבאו איתה במגע, נכנסו לבידוד מרצון.
למחרת, אושרו שני מקרים חדשים ביוון.
ביתה של האישה אובחנה חיובית ואושפזה בבית חולים בו אמה אושפזה.
בנוסף, אישה בת ארבעים שנסעה לאיטליה, גם היא אובחנה חיובית ואושפזה בבית החולים הכללי באוניברסיטת אטיקון.
לאחר אישור המקרים השני והשלישי ביוון, הוכרז כי בית הספר היסודי 105 בסלוניקי, בו הלכה בתו של החולה הראשונה, ייסגר במשך ארבעה עשר יום.
שר הבריאות, וסיליס קיקיליאס, הודיע כי כל אירועי הקרנבל בוטלו ברחבי יוון.
ב-28 בפברואר אושר המקרה הרביעי ביוון.
אישה בת 36 מאתונה שנסעה לאחרונה לאיטליה הובחנה חיובית ואושפזה בבית החולים הכללי באוניברסיטת אטיקון.
שמונה בתי ספר ממלכתיים נסגרו כאמצעי זהירות באטיקה כדי למנוע את התפשטות הנגיף, וכל נסיעות החינוך מחוץ למדינה בחסות בתי הספר הופסקו.
ב-12 במרץ דווח מקרה המוות הראשון מקורונה ביוון.
בין הצעדים שממשלת יוון הודיעה עליהם במרץ:
ב-9 במרץ נאסרו כל טיולי בתי הספר, כל משחקי הספורט היו אמורים להשתתף ללא אוהדים שהגיעו וכל אליפות בית הספר בוטלה, החל ב־10 במרץ, כל מוסדות החינוך היו סגורים למשך 14 יום.
ב-14 במרץ נאסרה כל תנועה אווירית עם איטליה.
ב-16 במרץ סגרה יוון את גבולותיה עם אלבניה ומקדוניה הצפונית, והחליטה להשעות את כל קשרי הכביש, הים והאוויר עם מדינות אלה, תוך התרת הובלת סחורות בלבד וכניסתם של אזרחים ותושבים יוונים.
הוחלט על השעיית שירותי המעבורות לאיטליה וממנה, טיסות לספרד, כמו גם איסור על כל ספינות שייט וסירות מפרש המנחות בנמלי יוון.
ב-20 במרץ הודיע שר לענייני הימים והמדיניות האינסולרית יואניס פלאקיוטקיס כי רק תושבי קבע ומשאיות אספקה יורשו לנסוע לאיי יוון, החל מהשעה 06:00 מקומית ב-21 במרץ.
מטיילים צריכים לספק הוכחת מגורים קבועים (באמצעות אישור מס) באי אליו הם רוצים לנסוע.
אנשים שכבר נמצאים באיים ומבקשים לעזוב ומורשים לחזור ליבשת.
ב-22 במרץ הודיעה ממשלת יוון על איסור על כל תחבורה ותנועה לא חיונית ברחבי הארץ, החל מהשעה 6 בבוקר ב-23 במרץ ועד 6 באפריל.
ב-4 במאי החלו צימצום איטי של המגבלות ויציאה מהסגר.
עד תחילת אוגוסט, דווחו מספר חד ספרתי של נדבקים חדשים.
ב-23 אוקטובר, הוטל עוצר לילי בכמה אזורים במדינה, כולל באתונה.
ראש הממשלה מיצוטאקיס אמר כי התנועה תיאסר החל מהשעה 00:30 ועד 5:00 במקומות שבסיכון גבוה, שבהם יש צורך באכיפה מוגברת.
שתי ערים בצפון יוון, קוזאני וקסטוריה, היו האדומות ביותר והוכרז בהן סגר מקומי.
אחרי שבוע, הוטלו הגבלות נוספות על צפון המדינה ומחוז אטיקה שבו שוכנת הבירה אתונה.
מ-3 בנובמבר למשך חודש ייסגרו באזורים הללו המסעדות, הברים, בתי הקפה, בתי הקולנוע, המוזיאונים וחדרי הכושר.
כמו כן התקהלויות נאסרו והעוצר מחצות הורחב לאזורים נוספים.
נוספו אזורים שבהם הוטל סגר לשבועיים: סלוניקי וסרס.
בתי ספר מוסדות חינוך נשארו פתוחים.
בהמשך הוחלט שיחל סגר ארצי ב-7 בנובמבר.
בתי ספר יסודיים נשארו פתוחים.
אחרי שבוע נסגרו גם בתי הספר היסודיים.
עד נובמבר, התמותה היומית המדווחת הייתה החד ספרתית ואף על סף אפסית.
עד השבוע האחרון בנובמבר היא התייצבה סביב מאה ביום.
במקביל התחלואה הגיעה לשיא של כ-3,200 ב-19 בנובמבר והחלה לרדת.
העלייה התמותה נבלמה ואז החלה לרדת החל מאמצע דצמבר.
ב־14 בדצמבר נפתחו חנויות (בהזמנה) וכן מספרות ומתקנים אחרים הורשו להיפתח, ואילו בתי ספר ומסעדות נותרו סגורים.
ב־2 בינואר 2021, החל מהיום למחרת, הוחזרו כל הצעדים שהוסרו או נרגעו ב־14 בדצמבר ואמרו שפתיחת עתידית של בתי הספר כסיבה לצעדים אלה.
בסגר, בתי ספר, בתי משפט, מסעדות, ברים, בתי קפה, בידור וספורט הם בין אלה שנסגרו.
רצון הממשלה לפתיחה מחודשת בכל בתי הספר ב-8 או 11 בינואר ספגה ביקורת מצד אפידמיולוגים רבים במדינה ולבסוף ב-13 בינואר חזרו ללימודים תלמידי גנים ובתי ספר יסודיים.
בתחילת פברואר היה עוצר לילי באזורים מסוימים.
בסוף ינואר 2021 החלה עליה מחודשת בתחלואה אשר הובילה לעומס בבתי החולים במרץ.
ב-12 בפברואר 2021 שוב הונחה לסגור בתי ספר באזור אטיקה (למעט בתי ספר תיכוניים שנותרו סגורים מאז תחילת נובמבר) ומקומות קמעונאיים, אך התחלואה המשיכה לעלות.
היו סגרים מקומיים נוספים שהביאו לסגירת בתי ספר תיכוניים.
ב-4 במרץ ננקטו צעדים חדשים, כולל הצבת כל יוון ברמה הגבוהה של צעדים, ובכך לסגירת בתי ספר תיכוניים בכל מקום ביוון.
כמחצית מהמחוזות היו ברמה האדומה העמוקה (סגירה מלאה של בתי ספר וחנויות קמעונאיות), וב-12 במרץ כל בתי הספר נסגרו למשך שבועיים.
ב-5 באפריל נוספו הקלות למרות מספר הנדבקים הגבוה.
ב-6 ביולי, אחרי שישה שבועות של ירידה בתחלואה דיווחה יוון על עלייה במספר הנדבקים בקורונה.
בעקבות העלייה הוחלט להטיל הגבלות חדשות על המסעדות, הפאבים ואירועי התרבות.
יוון התמודדה עם עליה במדדים ובלימתה במהלך הקיץ והסתיו.
הוטלו צעדים אזוריים ואף הושק תו יורק מקומי.
לאור עליה חדה בתחלואה בנובמבר ואוקטובר, הוקשחו ההנחיות: אנשים שאינם מחוסנים לא יהיו רשאים להיכנס למסעדות, בתי קולנוע, מוזיאונים וחדרי כושר – גם אם יציגו בדיקה לקורונה שתוצאתה שלילית.
נאסרו חגיגות פומביות בחג המולד ובערב השנה הגרגוריאנית החדשה.
כמו כן, החליטה יוון להטיל הגבלות קורונה חדשות, שייכנסו לתוקף ב-3 בינואר 2022 ויימשכו עד 16 בינואר.
ההגבלות החדשות יתמקדו בעיקר באירועי תרבות ובמקומות בילוי בשעות הערב והלילה.
לבסוף, הן הוקדמו ל-31 בדצמבר 2021. באזורים מסוימים היה עומס בבתי החולים.
מגפת הקורונה, בה חלו רבים במחלת נגיף הקורונה בהונגריה, התפשטה אל המדינה בתחילת מרץ 2020.
ב-4 במרץ הודיע משרד הבריאות ההונגרי כי שני מקרים ראשונים של נגיף הקורונה נתגלו בשטח המדינה, לאחר ששתי בדיקותיהם של סטודנטים איראניים הלומדים בהונגריה הראו תוצאה חיובית.
ב-7 במרץ בוטלו הטקסים הלאומיים לציון יום השנה למהפכה ההונגרית ב-15 במרץ.
ערים ועיירות שונות קיבלו החלטות לבטל את האירועים החגיגיים בתחומן.
יריד עבודות שתוכנן להתקיים בין 18 ל-19 במרץ באוניברסיטת הטכנולוגיה והכלכלה בבודפשט נדחה אף הוא.
ב-8 במרץ דווח כי שירות האמבולנסים הלאומי החל לספק יותר אמבולנסים ברחבי הארץ כדי להקל על הטיפול בהגדלת החולים, ונאסר לבקר מישהו בבית חולים או בכל מוסד חברתי המספק שהות לטווח ארוך.
ב-11 במרץ הכריזה הונגריה על מצב חירום לאומי בשל התפשטות נגיף הקורונה.
בנוסף על כך, הוחלט לעלות את תדירות החיטוי ברכבי התחבורה הציבורית בבודפשט, וכלל השימוש רק בדלת הראשונה לעלייה הופסק כדי להפחית את הצפיפות.
נאסרו אסיפות פומביות בחלל סגור עם יותר ממאה איש, אירועים ספורטיביים שיכולים למשוך יותר מ-500 צופים מאחורי דלתות סגורות ותוכניות מט"ח היו מושעות.
אוניברסיטאות הצטוו להשעות שיעורים באופן אישי ולעבור לקורסים מקוונים.
בתי ספר יסודיים ותיכוניים הוחרגו בתחילה מהסגירה, בשל הערכה ראשונית כי לנגיף הקורונה לא תהיה השפעה חמורה כל כך על ילדים.
משרד הכושר האנושי המליץ לבתי הספר להשהות את טיולי השטח, שיעורים באוויר הפתוח ותוכניות חילופי דברים.
ב-12 במרץ סגרה הונגריה את כל האוניברסיטאות בכל רחבי המדינה בשל ההכרזה על מצב חירום לאומי.
ב-13 במרץ הודיע ראש ממשלת הונגריה, ויקטור אורבן כי בתי ספר יסודיים ותיכוניים ייסגרו לשיעורים אישיים החל מ-16 במרץ.
כמו כן, הוחלט על כללים דומים גם במישקולץ כללים דומים לגבי עלייה בתחבורה ציבורית כפי שהונהגו בבודפשט.
ב-15 במרץ הודיעה הונגריה על מקרה מוות ראשון מנגיף הקורונה בשטחה.
ב-16 במרץ הודיעה ממשלת הונגריה על סגירת גבולותיה המשותפים עם מדינות עמן היא גובלת, בנוסף הוכרז כי המדינה תאפשר כניסה לאזרחים הונגרים בלבד.
בנוסף על כך, הודיע ראש הממשלה אורבן על הגבלות נוספות, כולל ביטול כל האירועים ואיסור על מסעדות ובתי קפה לפעול מעבר לשעה 15:00. רק חנויות מכולת ובתי מרקחת הורשו להישאר פתוחה.
ב-17 במרץ הודיע המנתח הכללי כי המעבדה לבטיחות הלאומית של המרכז לביטחון הבריאות הלאומי הצליחה לבודד את נגיף הקורונה מדגומת דם של חולה קורונה הונגרי, בו תוכל להשתמש למחקרים וייצור לחיסון חדש כנגד הנגיף.
באותו יום, סגרה הונגריה את כל בתי הספר ברחבי המדינה וזאת לאחר שראש ממשלת הונגריה, ויקטור אורבן, הודיע על כך ב-13 במרץ.
ב-27 במרץ הודיע ראש ממשלת הונגריה, ויקטור אורבן, על סגר כללי בכל רחבי הונגריה בשל התפשטות הנגיף.
ב-30 במרץ אושר בפרלמנט בהונגריה להכריז על מצב חירום ללא הגבלת זמן.
במסגרת החוק יוטל עונש מאסר של עד חמש שנים על מפיצי "ידיעות שקריות".
החוק אינו מגדיר במפורש מהן חדשות כזב.
מגפת הקורונה, בה חלו רבים במחלת נגיף הקורונה ביפן, התפשטה אל המדינה באמצע ינואר 2020.
ב־20 בינואר אובחן מקרה הקורונה הראשון שהתרחש על גבי הספינה, נוסע בן 80 מהונג קונג עלה על האונייה ביוקוהאמה וירד מהאונייה בהונג קונג ב־25 בינואר.
הוא ביקר בבית החולים של הונג קונג ושישה ימים לאחר שעזב האונייה, הוא אובחן כחולה בנגיף הקורונה.
ב־4 בפברואר נכנסה האונייה להסגר בנמל יוקוהאמה שביפן וחולי הנגיף שהורדו מהספינה טופלו על ידי ממשלת יפן בבתי החולים במדינה.
נכון ל־30 במרץ 2020, 712 נוסעי הספינה אובחנו כחולים בנגיף הקורונה, 10 מתו ו־603 החלימו לחלוטין מהנגיף.
ב־16 בינואר הודיעה יפן על מקרה ראשון של הידבקות בנגיף הקורונה בשטחה.
מדובר בתושב סיני בן 30, שחזר לטוקיו לאחר שהיה בביקור בווהאן, שבה התפרץ הנגיף לראשונה, במגע עם חולה מאומת.
ב־12 בפברואר הודיעה ממשלת יפן כי היא עוצרת כניסתם של תיירים המגיעים ממחוז ג'ג'יאנג שבסין.
ב־13 בפברואר הודיעה יפן על מקרה מוות ראשון של אדם מנגיף הקורונה בשטחה.
הקורבן היא אישה מבוגרת הנמצאת בשנות ה־80 לחייה.
ב־2 במרץ סגרה ממשלת יפן את כל בתי הספר ברחבי המדינה עקב התפשטות מגפת הקורונה.
ב־5 במרץ הודיעה יפן כי היא תכניס לבידוד תיירים ומבקרים מסין ומדרום קוריאה ל־14 יום.
ב־6 במרץ הודיעה קוריאה הדרומית על השהיית ויזות עבור אזרחים יפנים בשל ההגבלות שהטילה ממשלת יפן כנגד אזרחי דרום קוריאה.
ב־9 במרץ הוגדרו אמצעים במאבק במגפה: שלושת ה־C או שלוש הצפיפויות (crowdedness).
מדובר בהימנעות משהיה ב־3 סביבות: (1) חללים סגורים עם אוורור לקוי; (2) מקומות צפופים עם הרבה אנשים בקרבת מקום; (3) מצבי קשר קרוב כמו שיחות במרחק קטן אחד מהשני.
זאת בנוסף מניקוי משטחים שנגעו בהם רבים.
זוהו חדרי כושר, מועדוני מוזיקה חיה, כנסי תערוכות ומפגשים חברתיים כדוגמאות למקומות כאלה.
נוסף על שלושת החוקים המוזכרים, ממשלת יפן הזהירה מפני חמש סכנות נוספות: ארוחות ערב עם אלכוהול; שתייה ואכילה בקבוצות של יותר מארבעה סועדים; דיבור ללא מסכה בחללים סגורים; מגורים במעונות או בחללים משותפים אחרים; ושימוש בשירותים או בחדרי מלתחה.
הממשלה הקימה צוות משימה מיוחד למניעת התקהלויות.
יש בה מנטרי מגע מנוסים, חלק מרשת בריאות ציבור שקיימת מאז שנות ה-30 של המאה ה-20.
ב־17 במרץ הודיעה ממשלת יפן על הרחבת האיסור כנגד אזרחי ממוצא אירופי בשל התפשטות נגיף הקורונה.
ב־19 במרץ קראו מושלי אוסקה והיוגו מתושביהן להימנע מנסיעות לא חיוניות בין המחוזות בשל התפשטות נגיף הקורונה.
ב־24 במרץ הודיע ראש ממשלת יפן, שינזו אבה, כי אולימפיאדת טוקיו שהייתה אמורה להיערך ב־24 ביולי 2020, תדחה בשנה עקב התפשטות מגפת הקורונה.
ב־25 במרץ קראה מושלת טוקיו, יוריקו קויקה לתושבים להימנע מיציאה לא חיונית מהבתים בשל חשש להתפרצות רחבה של נגיף הקורונה.
עד השבוע של סוף מרץ אמרו מומחים מטעם ממשלת יפן שהמדינה הצליחה לבלום "התפוצצות" בעלייה במקרים.
באותו שבוע, חלה עליה במספר החולים בטוקיו.
באפריל הכריז ראש הממשלה אבה על מצב חירום והממשלה השיק תוכנית תמריצים כלכלית.
ב־16 באפריל, יפן הרחיבה את מצב החירום לכל המדינה.
זאת, אחרי מצב חירום חלקי בכמה מוקדים.
מצב החירום אינו סגר והוא יעניק לרשויות יותר סמכויות להשאיר את התושבים בבתיהם ולסגור עסקים.
בניגוד לשלטון המרכזי ביפן שקיבל ביקורת על איטיות בתגובה למצב, האי הוקאידו פעל במהירות יחסית.
ב־28 בפברואר, החל סגר וולנטרי שנמשך 3 שבועות.
בתי ספר ורוב העסקים והמסעדות נסגרו.
כשכמות החולים החדשים קטנה וכחלק מניהול סיכונים, ביטל המושל את הסגר וביקש לשמור על ריחוק חברתי.
אחרי ביטול הסגר, הגיע לאי תושבים ממחוזות אחרים ששמעו על סוף מצב החירום.
החל גל שני של הדבקות, וכמות החולים החדשים עלתה מ־18 ל־279 תוך פחות משבוע.
ב־21 באפריל, הסגר הוכרז בשנית, כ־12 ימים אחרי ביטולו.
Kiyoshi Nagase), מי שעזר לקבוע את מדיניות המושל, טען שבאותו הזמן שהוחלט להסיר את הסגר הראשון, הייתה הבנה מוגבלת של הנגיף, כי היה מידע מוגבל.
הוא התחרט שהוא לא לחץ שיבוצעו יותר בדיקות.
בסוף אפריל, מומחים אמרו שצריך להגדיל את כמות הבדיקות אחרי עליה בשיעור החולים.
הרשויות מצדן התעקשו שבדיקות מעולם לא היו חלק מהאסטרטגיה שלהן במאבק בקורונה, וכי הן הסתמכו במקום זאת על איתור מגעים של חולים ועל הכלה של התפרצויות נקודתיות.
נאסרה הגעה ממדינות מסוימות, שהיוו מוקדי הדבקה.
בנמל התעופה בוצעו בדיקות לנכנסים.
ב־4 במאי חשף משרד הבריאות, העבודה והרווחה את תוכניתו ליצירת "אורח חיים חדש" עבור אזרחי המדינה.
כמה אלמנטים באורח החיים כללו שינויים בהתנהגות הנדרשים במצב חירום, כמו הימנעות מסביבות בסיכון גבוה ונסיעה למרחקים ארוכים.
עם זאת, התוכנית הרחיבה את אמצעי הזהירות הללו כדי לכסות פעילויות ארציות יותר על ידי בקשה מאנשים לעסוק בפעילויות כמו חבישת מסכות במהלך כל השיחות, הימנעות משיחות בעת שימוש בתחבורה ציבורית, ואכילה זה ליד זה ולא זה מול זה.
ב־14 במאי, הוסר מצב החירום ברוב המחוזות במדינה.
אחרי שבועיים, הוסר את מצב החירום בשאר המקומות.
ביולי, היפנים סבלו מהתפרצות נוספת.
ב־1 באוגוסט נקבע שיא חדש עם אבחונם של 472 נדבקים חדשים בטוקיו.
מדובר ביום השני ברציפות שמספר המאובחנים היומי בעיר עובר את ה־400. לכן הכריז מושל טוקיו, יוריקו קויקה, על מצב חירום בעיר.
בממשלה היפנית החליטו כי לפי שעה אין צורך להכריז על מצב חירום בכל המדינה, אף על פי שהשיא במספר הנדבקים היומי נשבר גם בכמה ערים נוספות.
ב־3 באוגוסט נשבר שיא הנדבקים היומי ביפן, כאשר אובחנו 1,998 נדבקים חדשים.
מאז המספר ירד בהדרגה ומאז תחילת ספטמבר ביפן מאובחנים כ־500 נדבקים ביום.
בספטמבר, מונה יושיהידה סוגה לראש הממשלה.
בסוף החודש, פורסם שלראשונה מאז תחילת המגפה יפן תאפשר את כניסתם של 1000 איש שאינם אזרחים.
ממשלת יפן הגדירה את סולם ארבעת השלבים, המשמש למדידת חומרת ההתפרצות המקומית באזורים ספציפיים של המדינה.
בנובמבר, הוקאידו היה בין כמה אזורים הנמצאים בשלב 2 והתמודד עם עליה בתחלואה.
אם עיר, מחוז או אזור כלשהם מגיעים לשלב 3 – מה שמעיד כי הנגיף מתפשט במהירות – היה צורך לחוקק צעדים חזקים יותר להגבלת הפעילות הכלכלית והחברתית, על ידי הוצאת בקשות לסגירת עסקים והגבלת נסיעות פנים.
בתחילת נובמבר לא היו מחוזות שהוגדרו בשלב 3 ומעלה.
בסוף נובמבר קראה טוקיו לתושבים להפחית את הנסיעות בחוץ וביקשה מברים, מסעדות ומועדוני קריוקי להיסגר מוקדם כשהעיר נלחמה בזינוק בתחלואה.
בסוף 2020, יפן התמודדה עם עליה בתחלואה.
כוחות ההגנה של יפן סייעו בכמה מחוזות.
מסוף ינואר 2021 החלה ירידה בתחלואה.
במרץ החלה עליה כשהמוקד הבולט היה באוסקה.
העלייה נמשכה גם באפריל ובמאי ונוספו אזורים.
באזור אוסקה, בתי החולים הוצפו במטופלים.
רבים המתינו בבית או בבתי מלון, נעזרו בחמצן שם בגלל היעדר מיטות אשפוז במוסדות הרפואיים.
לפי דיווחים, עשרות בני אדם כבר מתו ביפן משום שלא נותר מקום עבורם בבתי החולים.
אחרי אמצע מאי, החלה ירידה בתחלואה.
לאחר שבסוף אפריל הוטל בטוקיו ובאזורים אחרים מצב חירום שהגביל את שעות הפתיחה של בתי הקפה והמסעדות, ואסר עליהם למכור אלכוהול, ראש ממשלת יפן, יושיהידה סוגה, הודיע כי החל מיום ראשון, 20 ביוני, יוסר מצב החירום בטוקיו ובשמונה אזורים נוספים.
המסעדות ובתי הקפה יוכלו למכור אלכוהול עד השעה 19:00, ויידרשו לסגור את שעריהם ב-20:00.
ביולי, הוחלט כי המשחקים באולימפיאדת טוקיו יערכו ללא קהל.
יום לפני פתיחת האולימפיאדה אובחנו בטוקיו 2,000 נדבקים, שיא של חצי שנה.
הייתה עליה חדה ל-18 אלף נדבקים.
לקראת המשחקים הפאראלימפיים טוקיו (2020), 60% מהאוכלוסייה הייתה במצב חירום.
נרשמו עומסים במיטות טיפול נמרץ.
הממשלה קראה לחנויות ולקניונים להגביל את כמות השוהים בהם בו זמנים.
ב-25 באוגוסט מחוזות נוספים נכנסו למצב חירום.
בסוף אוגוסט החלה ירידה בתחלואה.
בשיא התחלואה, מגבלות מצב החירום כיסו כ-80 אחוז מהאוכלוסייה.
בסוף ספטמבר רשויות הבריאות במדינה הודיעו כי תנאי החירום יוסרו ברוב במחוזות.
יושיהידה סוגה התפטר מראשות הממשלה בשל חוסר שביעות רצון מתפקודו במגפה והוחלף בפומיו קישידה.
עקב רמת התחלואה הגבוהה בנגיף, ב-21 בינואר 2022 הוכרז על מצב חירום ב-12 מחוזות, שיימשך עד 13 בפברואר.
בשל המשבר העולמי שגרר נגיף הקורונה, שתיים מן יצרניות הרכב היפניות הגדולות הודיעו על הורדת קצב הייצור.
טויוטה הודיעה על סגירת חמשת המפעלים שלה ביפן בתחילת אפריל, כאשר הסיבה המרכזית היא ירידה דרסטית בביקוש העולמי.
במטרה לווסת את הייצור כך שאחרי ההשבתה המלאה תהיה פעולה חלקית של כמה מהמפעלים.
שעות ספורות אחרי ההודעה של טויוטה הודיעה גם מאזדה על כך שתפסיק את הייצור בשניים מהמפעלים שלה ביפן.
מאזדה הודיעה שעד 30 באפריל יפעלו המפעלים רק שמונה ימים ובמשמרת אחת בלבד.
מאזדה גם תעצור לעשרה ימים את הייצור במקסיקו ובתאילנד.
ראש ממשלת יפן פרסם חבילת תמריצים בגובה של כמעט טריליון דולר.
ב־18 במאי 2020, כלכלת יפן שקעה למיתון.
הכלכלה השלישית בגודלה בעולם התכווצה ברבעון הראשון של 2020 ב־3.4% בקצב שנתי.
התפשטות מגפת הקורונה באיחוד האמירויות הערביות החלה בסוף ינואר 2020.
ב-12 בינואר 2020 אישר ארגון הבריאות העולמי כי נגיף הקורונה החדש הוא הגורם למחלת נשימה בקרב אנשים בעיר ווהאן, מחוז חוביי, סין, אשר דווח בפני ארגון הבריאות העולמי ב-31 בדצמבר 2019.
ב-23 בינואר הודיעה איחוד האמירויות הערביות כי נמלי התעופה הבינלאומיים של דובאי ואבו דאבי ישתמשו בשיקוף לבדיקת חום על התיירים והתושבים המגיעים מסין באופן ישיר.
ב-29 בינואר דיווחה איחוד האמריויות הערביות על מקרה ראשון של הדבקה בנגיף הקורונה בשטחה.
משרד הבריאות של איחוד האמירויות הערביות הודיע כי מדובר במשפחה בעלת ארבע נפשות שחזרה מווהאן, שבה התפרצה המגפה לראשונה.
בכך, הפכה איחוד האמירויות הערביות למדינה המזרח-תיכונית הראשונה שמודיעה על מקרה הדבקה בנגיף הקורונה בשטחה.
ב-21 במרץ הודיעה איחוד האמירויות הערביות על שני מקרי מוות ראשונים בשטחה- הקורבן הראשון, בן 78 בעל אזרחות ערבית שהגיע למדינה דרך אירופה, והקורבן השני בן 58 בעל אזרחות אסיאתית, תושב איחוד האמירויות הערביות.
ב-22 במרץ הודיעה חברת התעופה הלאומית של המדינה, אמירטס, על הפסקת טיסותיה לרוב יעדיה בעולם וכי היא תטוס מעתה רק ל-13 יעדים מתוך 145 יעדיה, ביניהן : ארצות הברית, הממלכה המאוחדת, יפן, אוסטרליה וקנדה.
ב-23 במרץ הודיעה ממשלת איחוד האמירויות הערביות כי היא ממליצה לאזרחיה להישאר בבתיהם ולצאת מהם רק למען יציאות חיוניות.
בנוסף, הודיעה על סגירת כל המרכזים המסחריים והקניונים למשך שבועיים , ועל השעיית כל הטיסות הפנים-ארציות והטיסות הבינלאומיות.
בהמשך, האמירויות השונות באיחוד קיבלו יד חופשית וניסו כל אחת בדרכה להתמודד עם עלייה בנתוני התחלואה.
עם זאת, היו כמה מהלכים משותפים לכולן - הגבלות על התכנסות וסגרים, קנסות כבדים שיכלו להגיע ל-100 אלף שקל ואכיפה קפדנית.
היו מגבלות מעבר בין חלק מהאמירויות.
למשל, בתחילת 2021, מעבר מדובאי לאבו דאבי דרש בדיקת קורונה שלילית.
בהמשך, אסרו על אזרחים מהודו ופקיסטן להיכנס למדינה מחשש לעלייה במספר חולי הקורונה, אבל אזרחים של אותן מדינות שיש להם בני משפחה מקרבה ראשונה במדינה, הורשו להיכנס.
מגפת הקורונה התפשטה לראשונה בבלגיה ב-4 בפברואר 2020.
ב-1 בפברואר הוחזרו אזרחי בלגיה המתגוררים בחוביי בשורה של טיסות פינוי שהגיעו לשדה התעופה הצבאי מלסברוק הסמוך לעיר בריסל, שם הוסגרו ונבדקו בעקבות החשד שהם נשאים של נגיף הקורונה.
כל האנשים הסובלים מנגיף הקורונה הועברו לבית החולים הצבאי בנדר-אובר-הימבק, שם הוסגרו למשך שבועיים שלמים.
ב-4 בפברואר אישרה בלגיה מקרה הדבקות ראשון.
החולה, גבר אסימפטומטי בן 54, היה אחד מתשעה בלגים שהוחזרו מסין.
ב-24 בפברואר, לאחר גילוי מקרה הקורונה בו היה אזרח איטלקי, הוכנסו יותר ממאה אזרחים בלגים בהסגר בארמון קוסטה אדחה בטנריף שהוצב בנעילה.
15 אנשים הורשו לחזור ב-28 בפברואר למקום מגוריהם.
השאר הורשו לנסוע חזרה לבלגיה רק ב-5 במרץ.
ב-31 במרץ מתה ילדה בת 12 מהנגיף, הצעירה ביותר במדינה שמתה מהנגיף.
ממשלת וילמס פרסמה שורה של המלצות כדי לבלום את הפצת הנגיף.
הומלץ לבטל אירועים עם יותר מאלף איש, אך ההחלטה בפועל הושארה לראשי הערים.
ב-18 במרץ הוטל סגר כללי.
באמצע אפריל, בלגיה החלה לבדוק יותר מ-210 אלף דיירים ואנשי צוות בבתי אבות, שבהם דווח על כמחצית ממקרי המוות מקורונה במדינה.
הליך הבדיקה הנרחב היה צפוי להימשך כשלושה שבועות.
ב-25 באפריל, הודיעו הרשויות על הקלות בסגר החל מתחילת מאי.
למשל, ב-11 במאי חנויות נפתחו תחת הנחיות (למשל על זמן ביקור).
ברים מסעדות ובתי קפה נפתחו מחדש ב-11 ביוני.
הנסיך הבלגי יואכים, אחיינו של המלך פיליפ, הפר את הנחיות, נדבק בקורונה ונקנס.
הוגדרו בועות חברתיות הכוללות את מי שיורשה להיכנס לתוך משק בית שאינו שלו.
ב-24 ביוני, הבועה גדלה מ-10 ל-15. אחרי כחודש הוקטנה ל-5 בפנים ול-10 בטיול.
ב-27 ביולי, הוכרזו שורה של הגבלות חדשות בניסיון למנוע התפשטות של הנגיף.
למשל, ראש הממשלה סופי וילמס הודיעה כי מעתה לכל משפחה או לכל דיירי משק בית משותף אחד יותר לפגוש רק חמישה בני אדם אחרים.
עד אז הותר לבלגים לפגוש עד 15 איש שאינם משתייכים למשק הבית שלהם.
בשבוע האחרון גדל מספר הנדבקים היומי בבלגיה מכ-80 בתחילת החודש ל-279.
בתחילת אוקטובר, החלה עליה חדה בתחלואה שדרשה החמרות.
הממשלה הורתה לסגור את הברים בכל המדינה החל מ-23:00.
ב-20 באוקטובר, הוחלט על עוצר לילי, סגירת ברים ומסעדות ואיסור מכירת אלכוהול אחרי שמונה בערב.
כמו כן, מספר האנשים ב"בועות החברתיות" צומצם משלושה לאחד.
כלומר, רק אדם אחד קרוב יורשה להיכנס לתוך משק בית שאינו שלו.
בנוסף, ארבעה אורחים, שישתנו כל שבועיים, יוכלו לבקר במשק בית תוך שמירת מרחק.
הוטל סגר החל ב-2 בנובמבר.
נאסרו מפגשים בבתים, הותר מפגש הדוק רק עם אדם אחד מחוץ לתא המשפחתי וכו'.
כמו כן, נקבע שכל בתי הספר יישארו סגורים עד 15 בנובמבר.
לאחר מכן, ילדים בגנים ובבתי ספר יסודיים יורשו ללמוד בבית הספר כרגיל.
בשכבות הגבוהות חלק ילמדו מרחוק ואחרים ילמדו בבית.
החנויות, אשר היו סגורות במשך חודש וחצי, נפתחו ב-1 בדצמבר, אך השהיה בהן הוגבלה ל-30 דקות, ונאסר לערוך קניות בזוגות או בקבוצות גדולות יותר.
גם נפתחו בריכות השחייה, הספריות והמוזיאונים.
בסוף מרץ הוטל סגר במדינה.
בנובמבר הושב התו הירוק במדינה.
הקשחה נוספת של ההנחיות נקבעה בנובמבר.
לאחר 30 בנובמבר נרשמה ירידה.
ב-22 בדצמבר, החליטה להטיל הגבלות חדשות.
מ-26 בדצמבר, ייסגרו התיאטראות, בתי הקולנוע ואולמות המופעים.
אירועי ספורט ייערכו ללא קהל ומספר הלקוחות שיהיו רשאים להיכנס בו זמנית לחנויות יוגבל לשניים בלבד.
הממשלה התירה את פתיחתה לאחר פסיקה בית המשפט.
הוחלט שיוסר התו הירוק בתחילת מרץ.
נקבע גם שהמדינה גם תסיים את השלב הפדרלי שלה בניהול המאבק במגפה, כמעט שנתיים ליום לאחר התחיל ב-13 במרץ 2020.
מגפת הקורונה, בה חלו רבים במחלת נגיף הקורונה, התפשטה אל בולגריה בתחילת מרץ 2020.
ב-8 במרץ הודיעה בולגריה על ארבעה מקרים ראשונים של הדבקה בנגיף קורונה בשטחה.
בכירים במדינה אמרו כי שניים מהנדבקים הם גברים מהעיר פלבן הנמצאת בצפון המדינה, והשניים האחרים הן נשים מהעיר גברובו הנמצאת במרכז המדינה.
באותו יום, הודיע שר החינוך הבולגרי, קראסימיר ואצ'לב, על סגירת בתי הספר והגנים בשני מחוזות: מחוז פלבן ומחוז גברובו.
ב-11 במרץ הודיעה בולגריה על מקרה מוות ראשון מנגיף הקורונה בשטחה.
הקורבן היא אישה בת 66 בעלת היסטוריה של מחלת לב שנפטרה בבית החולים פריאוגוב בבירה סופיה.
ב-12 במרץ הכריזה ממשלת בולגריה על מצב חירום לאומי עקב התפשטות נגיף הקורונה.
ב-14 במרץ הודיעה בולגריה על סגירת כל הגנים, בתי הספר, מתקני ספורט ובידור, חנויות ומסעדות עד 29 במרץ על מנת להאט את התפשטות הנגיף.
ב-16 במרץ הודיעה ממשלת בולגריה על חבילת סיוע כלכלית בסך 284 מיליון דולר לעסקים אשר ייפגעו מהשפעותיו הכלכליות של הנגיף.
באותו יום הודיעה ממשלת בולגריה כי היא אוסרת נחיתת טיסות מספרד, איראן ואיטליה.
ב-18 במרץ הודיעה טורקיה על סגירת מעבר הגבול המשותף שלה עם בולגריה עקב המאבק בנגיף.
ב-20 במרץ הודיעה בולגריה על סגירת גבולותיה עבור כניסתם של אזרחים ממדינות לא אירופאיות ומחלק ממדינות אירופה ביניהן: איטליה, ספרד, צרפת, הממלכה המאוחדת, גרמניה, שווייץ והולנד.
ב-25 במרץ דווח כי נמל וארנה מונע את ירידתם של צוותי ספינות ואוניות לרדת מהסיפון עקב התפשטות הנגיף.
ב-26 במרץ הודיעו שגרירות ארצות הברית והארגון "אמריקה עבור קרן בולגריה" על מתנת סיוע כלכלי לבולגרים במאבק בנגיף.
באותו יום הודיע הפרלמנט הבולגרי על השעיית כל המושבים למעט מושבי החירום עקב התפשטות נגיף הקורונה.
ב-30 במרץ הודיעה בולגריה על סגירת גבולותיה עבור כניסתם של אזרחים זרים עד 17 באפריל.
ב-1 באפריל הודיעה גיאורגיה על פינוי אזרחיה מבולגריה.
באוקטובר, ראש הממשלה בויקו בוריסוב נדבק בקורונה.
בסוף החודש, בעקבות העלייה בתחלואה יסגרו בתי ספר תיכוניים ומועדוני לילה.
בנוסף, אסר על הציבור להשתתף באירועי ספורט והודיע כי תיאטראות ובתי קולנוע צריכים לעבוד ב-30% מיכולתם עד 12 בנובמבר, בעוד שעל המסעדות להגביל את מספר האנשים בשולחן אחד לשישה.
מגפת הקורונה התפשטה לבלארוס, כאשר המקרה הראשון של נגיף ה-SARS-CoV-2 הגורם למחלת נגיף קורונה 2019 (COVID-19) אירע במינסק ב-28 בפברואר 2020. עם זאת, הרשויות לא מיהרו להטיל הסגר, והפעילויות ההמוניות השונות, כולל טורנירי ליגת העל הבלארוסית בכדורגל נמשכו גם בתחילת אפריל.
ב-28 בפברואר אישרה בלארוס את המקרה הראשון שלה.
סטודנט מאיראן נמצא חיובי ב-27 בפברואר, ואושפז בבית חולים במינסק.
האדם הגיע לבלארוס בטיסה מבאקו, אזרבייג'ן, ב-22 בפברואר.
ב-3 במרץ היו 4 מקרים מאושרים בבלארוס.
ב-4 במרץ אישר משרד הבריאות בבלארוס שישה מקרים חדשים של המחלה: ארבעה מקרים במינסק, שני מקרים בויטבסק.
ב-13 במרץ אושרו 27 מקרים באזור הורדנה, גומל, מינסק, ויטבסק ובמחוז מינסק, בהם 5 סטודנטים מהפקולטה ליחסים בינלאומיים של אוניברסיטת בלארוס.
שלושה חולים שוחררו מבתי החולים.
ב-16 במרץ הצהיר משרד הבריאות כי מספר המקרים שאושרו הגיע ל-36. לא דווח על מקרים חדשים ב-17 במרץ.
ב-18 במרץ נרשמו 51 מקרים מאושרים הכוללים 5 מבריאים ו-37 מקרים של מסלול זיהום אסימפטומטי.
ב-20 במרץ נרשמו 69 מקרים, בהם 15 התאוששות ו-42 מקרים של מסלול זיהום אסימפטומטי.
ב-21 במרץ דווח על 76 מקרים מאושרים.
ב-23 במרץ דווח על 81 מקרים מאושרים, בהם 22 מבריאים.
על פי הנתונים הרשמיים, יותר מ-21,000 בדיקות COVID-19 נערכו בבלארוס מאז 23 בינואר.
ב-25 במרץ דווח על 86 מקרים מאושרים, בהם 29 שהבריאו.
ב-27 במרץ דווח על 94 מקרים מאושרים, בהם 32 מבריאים.
ב-30 במרץ דווח על 152 מקרים מאושרים, בהם 47 שהבריאו.
למעלה מ-30,000 בדיקות COVID-19 נערכו מאז 23 בינואר.
ב-31 במרץ, דווח באמצעי התקשורת על מותו הבלתי מאושר באופן רשמי של חולה בן 75 מוויטבסק.
על פי הדיווחים, החולה סבל ממחלת ריאה כרונית.
בהמשך אותו יום אושר מקרה המוות הראשון מ-COVID-19 על ידי משרד הבריאות של בלארוס.
עם זאת משחקי הליגה הבלארוסית בכדורגל נמשכו, למרות קולות ממערכת הבריאות שדחקו בממשלה להשבית את כלל אירועי הספורט עקב סכנה לאוהדים.
ב-1 באפריל דיווח משרד הבריאות על מותו השני של קשיש עם מחלות כרוניות.
על פי הדיווח, החל מ-1 באפריל 2020 נרשמו בבלארוס 163 מקרים של COVID-19, כולל 2 מקרי מוות ולפחות 47 שהחלימו.
עם זאת, העמימות של הדיווחים האחרונים מהממשלה הובילה לניסיונות ספירה לא רשמיים, על סמך הנתונים הרשמיים, לפיהם המספר האמיתי של מקרי COVID-19 בבלארוס עשוי להיות גבוה, 217. באותו היום דיווחו הרשויות על המקרה הראשון של COVID-19 באזור ברסט.
ב-2 באפריל משרד הבריאות בבלארוס דיווח על 304 מקרים של COVID-19 הכוללים 254 מקרים פעילים, 46 התאוששות ו-4 מקרי מוות.
על פי הדו"ח, 11 פטנטים דורשים אוורור בסיוע ו-9,299 אנשים נותרו תחת תצפית רפואית כמגעים מדרגה ראשונה ושנייה.
ב-3 באפריל, במהלך תדריך של גורמי משרד הבריאות לעיתונות, דווחו בסך הכל על 351 מקרים מאושרים, בהם 190 במינסק, 89 במחוז ויטבסק, 50 במחוז מינסק, 13 במחוז הומל, 6 במחוז הורדנה, 2 במחוז מוהילב ומקרה אחד באזור ברסט.
לדברי הרשויות, רוב החולים הם בני 25 עד 64 שנים.
ב-16 במרץ 2020, נשיא בלארוס, אלכסנדר לוקשנקו, ביטל את האיום של נגיף הקורונה ועודד עבודה בשדות והנעת טרקטורים כדרך להתגבר על המגפה: "אתם רק צריכים לעבוד, במיוחד עכשיו, בכפר [...
מנגד, נראה כי אזרחים רבים דאגו להתעדכן באתרים בינלאומיים וחלקם, אף על פי שלא ניתנו הנחיות רשמיות לכך, הקפידו על ריחוק פיזי בתחבורה הציבורית וברחוב.
כך גם עקב ניסיון של האופוזיציה לעודד הסגר עממי.
ב-25 במרץ 2020 הוקמה דרישת חובה להסגר עצמי של 14 יום לאנשים הנכנסים לבלארוס ממדינות שנפגעו מהמגפה, למעט דיפלומטים ומשפחותיהם, צוותי אוויר ואנשים העוברים בבלארוס בדרכם לארצותיהם.
עד ל-30 במרץ, בלארוס לא יזמה מאמץ להסגר כלל ארצי.
זאת, לצד הירידה ההדרגתית בשקיפות של הדיווחים הרשמיים על המגפה, הביאו לביקורת מצד העיתונות והאוכלוסייה והדגישו את היעדר המידע המעודכן אודות המחוזות שנפגעו מהנגיף, הפחיתו את תדירות העדכון ועלו עמימות הדיווחים הרשמיים, כמו גם ריסון התקשורת הלא-ממשלתית מתוך ישיבות הממשלה על המצב האפידמיולוגי במדינה.
צורת ההתמודדות של הממשלה עם המגפה הייתה אחת העילות לפרוץ ההפגנות בבלארוס (2020).
ב-30 במרץ 2020, בלארוס וקרן המטבע הבינלאומית החלו במשא ומתן על הלוואה של 900 מיליון הדולר שנועדו לפצות על ההפסדים הכלכליים ממגפת הקורונה.
מגפת הקורונה, שבה חלו רבים במחלת נגיף הקורונה באזרבייג'ן, התפשטה אל המדינה בסוף פברואר 2020.
ב-28 בפברואר 2020 הודיעה אזרבייג'ן על מקרה ראשון של הידבקות בנגיף הקורונה.
מדובר באדם בעל אזרחות רוסית שהגיע מאיראן למדינה ונמצא חיובי לנגיף.
ב-5 במרץ הודיעה אזרבייג'ן על סגירת גבולותיה המשותפים שלה עם איראן עקב התפשטות נגיף הקורונה.
ב-13 במרץ דווח כי ראש ממשלת אזרבייג'ן, עלי אסדוב שוחח בטלפון עם מקבילו, ראש ממשלת גאורגיה, גיאורגי קחריה והשניים החליטו כצעד לשמור על בריאות האזרחים אצל שני הצדדים לסגור את הגבולות המשותפים של שתי המדינות באופן זמני.
באותו יום, הודיע מטה התפעול לטיפול במגפה הנמצא תחת הקבינט האזרבייג'ני על הנהגת בידוד חברתי אשר יחול במדינה מ-14 במרץ.
במסגרת הנהגת הבידוד נאסרו התכנסויות, חתונות ואתרי תיירות נסגרו.
ב-14 במרץ דווח כי נשיא אזרבייג'ן, אילהם אלייב שוחח בטלפון עם מקבילו הטורקי, נשיא טורקיה, רג'פ טאיפ ארדואן על הצעדים שננקטו על ידי שתי המדינות למאבק בנגיף.
השניים החליטו לסגור את הגבולות המשותפים בין שתי המדינות ולהפסיק את הטיסות ביניהן באופן זמני.
ב-17 במרץ הודיע המטה לתפעול הטיפול במגפה כי הכניסה לערים סומגאיט, באקו ואזור אבשרון תוגבל.
ב-19 במרץ דווח כי נשיא אזרבייג'ן, אליהם אלייב, הקצה מיליארד דולר לקבינט מהתקציב המדיני למימון הצעדים כנגד ההשפעה השלילית של מגפת הקורונה והאי-יציבות המשפיעה על הכלכלה האזרית.
בנוסף על כך, הודיע על הקמת קרן שתסייע במימון המאבק בנגיף וכי 20 מיליון מאנאט אזרבייג'ני נוספים יוקצו מקרן החירום של הנשיא לחיזוק והגברת יעילות המאבק בנגיף הקורונה.
ב-20 במרץ דווח כי מספר סוכנויות ממשלתיות באזרבייג'ן יוצאו לחופשה בתשלום מ-29 במרץ עד 29 באפריל.
ב-21 במרץ דווח כי נשיא אזרבייג'ן תרם את המשכורת השנתית שלו למימון המאבק בנגיף הקורונה.
ב-30 במרץ הודיעה אזרבייג'ן על צעדים נוספים להתמודדות עם משבר הקורונה, בהם:
אזרחי אזרבייג'ן הונחו להישאר בבתיהם הפרטיים, דירותיהם, מקום מגורים קבוע או מקום מגורים זמני.
אזרחי אזרבייג'ן יורשו לעזוב את מקום מושבם או מגורם רק עבור יציאות חיוניות כמו צורך בהצטיידות בתרופות.
ב-2 באפריל הודיע המטה לתפעול הטיפול במגפת הקורונה על הגבלת התנועה ברחבי המדינה.
ב-24 באפריל הוחלט על הקלה חלקית בכללי ההסגר.
הותר פתיחה מחודשת של עסקים מסוימים וכמה שירותים שהוגבלו בעבר.
משך זמן ההרשאה לצאת לשירותים חיוניים שהתקבלו באמצעות SMS התארך משעתיים לשלוש שעות.
ב-29 באפריל הוארכו מגבלות הכניסה והיציאה מהגבול של המדינה למעט טיסות מסוימות עד 31 במאי.
ב-3 ביוני הוכרז סגר סוף שבוע לשלושה ימים בערים הגדולות, החל מיום 5 ביוני עד 8 ביוני.
ב-13 ביולי הגיעה לאזרבייג'ן משלחת של 115 אנשי צוותים רפואיים מהוואנה, קובה, כחלק מהסיוע שהושיטה קובה לאזרבייג'ן במגפה.
ב-4 באוגוסט, 6 עובדי רפואה איטלקים ו-10 עובדי רפואה רוסים הגיעו לבאקו במטרה לחלוק במידע עם הרופאים המקומיים ולסייע להם.
ב-25 באוגוסט, דווח ב-Caspian News כי הסיוע של ארצות הברית לאזרבייג'ן בהתמודדות עם נגיף הקורונה הגיע ל-5 מיליון דולר.
ב-8 בספטמבר דווח כי באזרבייג'ן התגלו 139 מקרי קורונה חדשים, 128 מטופלים החלימו ומטופל אחד נפטר.
ב-13 בספטמבר, מספר מקרי הקורונה המאומתים באזרבייג'ן עלה ליותר מ-38,400.
מבצע החיסונים החל באזרבייג'ן ב-18 בינואר 2021 עם חיסון צוותי הרפואה במדינה, אולם הוא החל לצבור תאוצה במדינה בעלת 10 מיליון התושבים רק בפברואר אותה שנה, כשהחל חיסונם של אזרחים בני 65 ומעלה.
אזרבייג'ן משתמשת בחיסון הסיני SinoVac, ולפי גורמים בממשלה היא צפויה לקבל עד 4 מיליון מנות חיסון מתוצרת סין, כשמחציתן יסופקו על ידי מיזם Covax.
בנוסף, המדינה צפויה לקבל כחצי מיליון מנות חיסון מתוצרת אסטרהזניקה.
ב-10 במאי 2021 החל חיסונם של כלל אזרחי המדינה מעל גיל 18.
מגפת הקורונה, בה חלו רבים במחלת נגיף הקורונה בבחריין, התפשטה אל המדינה בסוף ינואר 2020.
ב-31 בינואר הודיעה בחריין כי היא מבקשת מאזרחיה להימנע מלטוס לסין עקב התפרצות נגיף הקורונה במדינה.
ב-24 בפברואר הודיעה בחריין על מקרה ראשון של אדם שאובחן כחולה בנגיף הקורונה.
לפי משרד הבריאות הבחרתיני מדובר באזרח המדינה אשר חזר מאיראן.
באותו יום, הודיעה בחריין על השהיית כל הטיסות הנכנסות מנמל התעופה הבינלאומי דובאי ושארג'ה למשך 48 שעות עקב התפשטות נגיף הקורונה.
ב-26 בפברואר הודיעה בחריין על סגירת כל בתי הספר והמשתלות ברחבי המדינה.
ב-16 במרץ הודיעה בחריין על מקרה מוות ראשון מנגיף הקורונה.
הקורבן, היא אישה בת 65 אזרחית המדינה אשר חזרה למדינה מאיראן.
באותו יום, הודיעה חברת התעופה של בחריין, גולף אייר כי היא תבצע טיסות למספר יעדים מעטים בעולם ביניהן: אבו דאבי, דובאי, מוסקאט, לונדון, פריז, פרנקפורט, קהיר, איסטנבול, מומבאי, ניו דלהי, קוצ'ין, קראצ'י ומנילה.
ב-17 במרץ הודיעה בחריין על סגירת בתי הקולנוע למשך חודש, שירותי המסעדות תוגבלנה לשירותי טייק-אווי ומשלוחים, והודיעה כי כל הנכנסים בשערי המדינה יצטרכו לשהות בבידוד למשך שבועיים.
בנוסף על כך, דווח כי חברת התעופה הערבית, פליי דובאי הודיעה על השהיית טיסותיה אל בחריין וממנה עד 31 במרץ.
ב-23 במרץ הודיעה בחריין על סגירת כל המסגדים ברחבי המדינה.
ב-25 במרץ הודיעה בחריין על סגירת כל בתי העסק הלא-חיוניים ברחבי המדינה החל מ-26 במרץ למעט סופרמרקטים, חנויות פארם, מאפיות, בנקים, חנויות קרח והיפרמרקטים שיישארו פתוחים.
ב-6 באפריל דווח כי מנהיגי הקהילה ההודית בבחריין דוחפים את השלטונות במדינה להתיר לטיסות מטען להחזיר גופות למולדתם.
מגפת הקורונה, בה חלו רבים במחלת נגיף הקורונה בירדן, התפשטה אל המדינה בתחילת מרץ 2020.
ב-2 במרץ הודיעה ירדן על מקרה ראשון של הדבקה בנגיף הקורונה.
על פי שר הבריאות הירדני, מדובר באדם שחזר מאיטליה 16 ימים לפני כן, ונמצא חיובי לנגיף.
ב-10 במרץ הודיעה ירדן על סגירת גבולותיה הימיים וכי היא אוסרת על אזרחיה לטוס ללבנון וסוריה ועל הגעת תיירים ונוסעים מלבנון, ספרד, צרפת, סוריה וגרמניה לתחומי המדינה עקב החשש מהתפשטות הנגיף.
ב-11 במרץ הודיעה ירדן כי היא אוסרת כניסת אזרחים מישראל, עיראק ומצרים.
ב-14 במרץ הודיעה ירדן על שורה של צעדים במטרה למנוע את התפשטות הקורונה ברחבי הממלכה:
הפסקת הטיסות הבינלאומיות לשטחה של ממלכת ירדן החל מ-17 במרץ.
כל בתי הספר, הגנים, האוניברסיטאות והקולג'ים ברחבי הממלכה נסגרו החל מ-15 במרץ למשך שבועיים, כמו כן, החלו בלימודים מקוונים.
כל המסגדים והכנסיות ברחבי הממלכה נסגרו.
אתרי התיירות, בתי הקולנוע ושירותי הספורט השהו את פעילותם.
ב-16 במרץ הודיעה ירדן על סגירת כל המסעדות ברחבי המדינה.
ב-17 במרץ הודיעה ירדן על סגירת גבולותיה עם ישראל, הרשות הפלסטינית, סוריה ועיראק.
באותו יום, הופסקו כל הטיסות הבינלאומיות מרחבי העולם לשדות התעופה בירדן.
ב-19 במרץ הודיעה ירדן על מצב חירום לאומי ברחבי המדינה כחלק מהמאבק בנגיף הקורונה.
ב-21 במרץ הוכרזו הסגר כללי ועוצר במדינה.
ב-28 במרץ הודיעה ירדן על מקרה מוות ראשון מנגיף הקורונה.
על פי מנהל בית החולים בעמאן, הקורבן הייתה אישה בת 83.
בסוף אפריל, היו הקלות שונות כמו פתיחת עסקים.
במאי התמודדה ירדן עם גל שני של המגפה, כנראה על רקע הרמאדן.
ב-21 במאי, הכריזו הרשויות על סגר כללי של שלושה ימים לקראת עיד אל-פיטר, זאת בשל 23 מקרים חדשים שנתגלו במדינה, לאחר ימים רבים ללא מקרים חדשים.
הרשויות דרשו מנוסעים שחזרו מחו"ל לענוד צמידים אלקטרוניים, שמאפשרים לשלטונות לוודא שהם מקיימים את הוראות הבידוד.
בתחילת אוגוסט, פתחה את הגבולות לתיירים מ-22 מדינות, שהוגדרו ירוקות.
באוקטובר, הוטל עוצר בן יומיים, כמה חודשים אחרי קודמו.
כמו כן, הוקמה ממשלה חדשה שהתמודדה עם עליה חדה בתחלואה.
ב-22 באוקטובר, החלו להטיל עוצרים בסופי שבוע בנוסף לעוצר הלילי שהיה.
מיד לאחר הבחירות, ב-10 בנובמבר, המדינה נכנסה לסגר כללי, וזאת עקב עלייה בהדבקה לרמה של אלפי נדבקים חדשים ביום ושיעור בדיקות חיוביות גבוה.
לאחר תקופה ארוכה של ירידה בתחלואה, נפתחו בתחילת פברואר 2021 הגנים ובתי הספר היסודיים במדינה, לראשונה אחרי כמעט שנה.
גם תלמידי השנה האחרונה שבו ללמוד.
הממלכה התמודדה עם המוטציה הבריטית.
הממשלה נאלצה לבצע מחדש סגר בימי שישי ולעכב את פתיחת בתי הספר תוך הטלת מגבלות מחמירות על התכנסויות ציבוריות וקנסות נוקשים יותר על אי-לבישת מסכות והתעלמות מרחוק חברתי.
מגפת הקורונה, בה חלו רבים במחלת נגיף הקורונה באיסלנד, התפשטה אל המדינה בסוף פברואר 2020.
איסלנד לא הטילה סגר מקיף, אלא הסתפקה בהגבלות מתונות יחסית, ולא מיהרה לסגור את גבולותיה.
מדיניותה התבססה על מספר רב של בדיקות, שחלקן נעשו גם למדגם אקראי של האוכלוסייה, ועל איתור נשאים ובידודם.
בסך הכל נערכו עד תחילת יוני כ-63,000 בדיקות, יחס של 182 בדיקות ל-1,000 נפש, מהגבוהים בעולם.
מחצית הבדיקות בקירוב נעשו על מדגם אקראי של האוכלוסייה.
מספר הנדבקים היומי הגיע לשיא של 104 ב-24 במרץ והחל לרדת בחדות בתחילת אפריל.
בשבוע הראשון של יוני התגלו רק 4 מקרים.
בסך הכל התגלו עד 10 ביוני 1,807 חולים, מהם 343 שהגיעו מחו"ל.
112 חולים נזקקו לאשפוז ו-10 מתו, שיעור תמותה לנפש נמוך יחסית.
השלטונות באיסלנד תכננו בתחילה להניח למגפה להתפשט עד להשגת חסינות עדר, ורק להאט את התפשטותה כדי למנוע עומס יתר על מערכת הבריאות.
ואולם, לאחר שהתברר בבדיקות מדגמיות שהתחלואה מתפשטת בקצב איטי מהצפוי וששיעורי האשפוז והתמותה בין החולים גבוהים מהצפוי, קבעה המדינה יעד של הפחתת ההדבקות לאפס, שלשם השגתו הטילה חובת בידוד של 14 בידוד לכל המגיעים מחו"ל.
בוצעו בדיקות רבות, איתור חולים ובידוד מגעיהם.
היא סגרה בהדרגה את מקומות הבילוי והמספרות, אסרה על התקהלויות של יותר מ-20 איש והשעתה את הלימודים.
ב-15 ביוני 2020, לאחר שהתחלואה ירדה קרוב לאפס, חודשו טיסות התיירים לאיסלנד, תוך שהמבקרים מחויבים בבדיקה אך לא בבידוד.
באמצע ספטמבר 2020 איסלנד התמודדה עם גל תחלואה לכאורה בשל שני תיירים אשר לא שהו בבידוד אחרי שהם אובחנו כחולי קורונה.
היה מדובר בטעות ולאחר ריצוף גנומי נמצא קשר ברור בין המבלים בפאב אחד ברייקיאוויק לבין רוב הנדבקים בהתפרצות.
בסוף יולי 2021 החל גל תחלואה נוסף.
ב-24 בינואר הודיעה הנהלת הבריאות האיסלנדית כי כל הנוסעים שיחזרו מווהאן, שבה התפרץ נגיף הקורונה לראשונה וינחתו בנמל התעופה הבינלאומי קפלאוויק ב-14 הימים האחרונים יעברו הערכה רפואית בנמל התעופה.
ב-27 בינואר הכריזה המחלקה להגנה אזרחית באיסלנד על שלב האי ודאות בתגובה להתפרצות נגיף הקורונה בסין.
ב-31 בינואר, המדינה פתחה בתוכנית בדיקות מקיפה.
נבדקו אנשים שסבלו מתסמיני קורונה קלים ואזרחים שנסעו לאזורים שנחשבים למוקדיה התפרצות - סין, איטליה, אוסטריה ושווייץ - או אנשים שהיו במגע עם נדבקים.
ב-28 בפברואר הודיעה איסלנד על מקרה ראשון של הדבקה בנגיף הקורונה בשטחה.
על פי הדיווח, מדובר בגבר אזרח איסלנד בשנות ה-40 לחייו, חזר מחופשת סקי באנדאלו שבצפון איטליה ב-22 בפברואר.
כאשר פיתח סיפטומים לאחר נחיתתו הוא נכנס לבידוד בבית החולים לנדספיטלי בבירה רייקיאוויק.
כתוצאה מכך, הכריזה הנציבות הלאומית של משטרת איסלנד על שלב כוננות להתפשטות של נגיף הקורונה.
ב-2 במרץ בתגובה לגידול במספר מקרי ההידבקות בנגיף הקורונה המגיעים למדינה מאיטליה.
הכריזה הנהלת הבריאות האיסלנדית על איטליה כאזור בסיכון גבוה להדבקה בנגיף, וכל מי שמגיע מאיטליה למדינה יחויב להיכנס לבידוד ביתי למשך 14 יום.
כמו כן, החל מ-2 במרץ עובדי רפואה באיסלנד התבקשו להישאר באיסלנד ולהימנע מטיול לחו"ל.
ב-3 במרץ בדו"ח עיתונאים רשמי, הוכרז כי מי שיפר את הבידוד יקבל עד שלושה חודשי מאסר, מכיוון שהוא עלול להעביר את הנגיף לאנשים נוספים.
ב-6 במרץ הנהלת הבריאות האיסלנדית החליטה לאור גידול המקרים המגיעים מאישגל שבאוסטריה, להכריז גם אזור זה כאזור בסיכון גבוה להדבקה בנגיף הקורונה.
בתגובה לכך, הרשויות במדינת טריול שבאוסטריה טענו כי האיסלנדים שחזרו מאישגל כנראה נדבקו בטיסה ממינכן אך זה נחשב ל"סביר מאוד" על ידי רשויות הבריאות האיסלנדיות שכן קבוצה זו הציגה תסמינים זמן קצר לאחר הטיסה.
באותו יום, הודיעו המחלקה להגנה אזרחית וניהול החירום של איסלנד על שלב מצוקה של הגנה אזרחית לאחר שהתוודעו כי התרחשו 4 מקרי הדבקה בתוך הקהילה.
ב-13 במרץ הודיעה איסלנד על סגירת כל בתי הספר העל-יסודיים והאוניברסיטאות ייסגרו החל מ-16 במרץ והודיעה על איסור התקהלויות והתכנסויות של למעלה מ-100 איש.
החל מ-13 במרץ, החלה בדיקה של כלל האוכלוסייה, שלא סבלה מתסמינים או שפיתחה תסמינים קלים בלבד כמו הצטננות קלה.
ב-17 במרץ הודיעה איסלנד על מקרה מוות ראשון מנגיף הקורונה בשטחה.
הקורבן, הוא אזרח אוסטרליה בשנות ה-30 לחייו מת זמן קצר לאחר שהגיע לקליניקה בהוסאוויק, עיירת דייג בצפון איסלנד.
ב-18 במרץ הכריזה איסלנד על כל העולם כאזור בסיכון גבוה להדבקה בנגיף הקורונה.
כל הטיסות לחו"ל נעצרו ותושבי איסלנד הנמצאים בחו"ל נקראו לחזור למדינה מהר כל עוד זה אפשרי.
תושבי איסלנד שיחזרו מחוץ למדינה ידרשו להיכנס לבידוד ביתי.
ב-23 במרץ הודיעה איסלנד על מקרה מוות ראשון של אחד מאזרחיה, כתוצאה מהידבקות בנגיף הקורונה.
הקורבן, היא אישה בשנות ה-60 לחייה אשר סבלה ממחלה כרונית.
עד 14 באפריל ביצעה איסלנד בדיקות ל-36,000 תושבים – 10 אחוז מהאוכלוסייה שלה.
בניגוד למדינות אחרות איסלנד בחרה שלא לסגור את מעונות היום ואת בתי הספר היסודיים.
התיכונים והאוניברסיטאות נסגרו ב-16 במרץ.
גם בריכות השחייה, היכלי הספורט, בתי הקולנוע, הפאבים והמסעדות נסגרו.
באמצע אפריל, הממשלה אמרה שהיא מאמינה ששיא המגפה כבר מאחוריה.
עד אמצע ספטמבר, היה מספר חד ספרתי של נדבקים חדשים בממוצע.
בתחילת אוקטובר, בשל עליה בתחלואה, היא סגרה את כל הבארים, השיבה את ההמלצה לשמור על מרחק של 2 מטר אחד מהשני, סגרה את המספרות, מכוני המסאז' והבריכות הציבוריות.
ספורט שדורש קרבה פיזית הופסק, אירועים הוגבלו ל-20 נוכחים (לפני כן היו 200) בחלל סגור ומסעדות הורשו לפעול רק עד 21:00.
באמצע החודש, החלו הקלות מסוימות, ביניהן הגדלת ההתקהלות המותרת ל-25 פתיחת מספרות וכו' .
בסוף 2020, ההתקהלות המותרת הייתה עשר ובריכות ציבוריות היו פתוחות.
בתחילת ינואר 2021, ההתקהלות המותרת הוגדלה.
ב-24 בפברואר הוגדלה ההתקהלות לחמישים.
ב-26 ביוני 2021, הוסרו כל המגבלות בשטח המדינה.
בסוף יולי, התמודדה עם עליה בתחלואה והוחלט על צעדי מנע.
מגפת הקורונה, בה חלו רבים במחלת נגיף הקורונה באירלנד, התפשטה אל המדינה בסוף פברואר 2020.
ב-29 בפברואר הודיעה אירלנד על מקרה ראשון של הדבקה בנגיף הקורונה בשטחה.
מדובר באדם שחזר מצפון איטליה למדינה, אחד מאזורי ההידבקות החמורים ביותר באירופה.
ב-11 במרץ הודיעה אירלנד על מקרה מוות ראשון מנגיף הקורונה בשטחה.
באותו יום הודיעה אירלנד על סגירת כל בתי הספר והאוניברסיטאות ברחבי המדינה ייסגרו עד 29 במרץ.
ב-12 במרץ הודיע גן החיות דבלין כי הוא סוגר את שעריו עקב התפשטות נגיף הקורונה.
ב-13 במרץ שר החוץ האירי, סיימון קובני אמר כי הוא מציע לאזרחי אירלנד להפעיל "מידה גבוהה של זהירות" לפני שהם מחליטים לטוס לאחת ממדינות האיחוד האירופי.
באותו יום, דווח כי כל הפארקים ברחבי הבירה דבלין ייסגרו עקב התפשטות הנגיף למשך שבועיים.
בנוסף על כך, הודיעו חברות התעופה האיריות, ריינאייר ואייר לינגוס כי הן משהות את טיסותיהן לאיטליה.
ב-14 במרץ הודיע נשיא ארצות הברית, דונלד טראמפ כי הוא אוסר על נחיתת טיסות מאירלנד בארצות הברית מ-16 במרץ.
באותו יום, הכריז שר החוץ האירי, סיימון קובני על פרסום הוצאת אזהרת מסע לפולין, סלובקיה, קפריסין, צ'כיה, דנמרק ומלטה.
ב-15 במרץ הודיעה אירלנד כי היא סוגרת את כל הפאבים והברים ברחבי המדינה ויישארו סגורים לפחות עד 29 במרץ.